b'\n_START_ARTICLE_\nHeribert Svetel\n_START_SECTION_\n\xc5\xbdivljenje\n_START_PARAGRAPH_\nHeri(bert) Svetel se je rodil trgovcu Francu Hirschmannu in Mariji, rojeni Svetel._NEWLINE_Nekaj dni pred Svetelovo polnoletnostjo je dru\xc5\xbeina prevzela materin priimek Svetel._NEWLINE_Njegova mlaj\xc5\xa1a sestra So\xc5\xa1a Jak\xc5\xa1a je bila slovenska nutricionistka._NEWLINE_Osnovno \xc5\xa1olo je obiskoval med leti 1901\xe2\x80\x9305, II. dr\xc5\xbeavno gimnazijo v Ljubljani je obiskoval med leti 1905\xe2\x80\x9311, _NEWLINE_\xc5\xa1olsko leto 1911\xe2\x80\x9312 pa v \xc5\xa0t. Pavlu na Koro\xc5\xa1kem (pri benediktincih), 8. razred pa zopet v Ljubljani (I. dr\xc5\xbe. gimnazija), kjer je 1913 maturiral._NEWLINE_Glasbe se je u\xc4\x8dil od 8. leta starosti na \xc5\xa1oli Glasbene Matice, pozneje, ko je \xc5\xa1olo zapustil, pa zasebno._NEWLINE_Po maturi je v letih 1913\xe2\x80\x9315 \xc5\xa1tudiral pravo na \xc4\x8de\xc5\xa1ki univerzi v Pragi, 1915 je bil mobiliziran in od 1916 (po Svetelovi izjavi iz leta 1922; po potrdilu voj. urada v Lj. od nov. 1918) do marca 1920 v italijanskem vojnem ujetni\xc5\xa1tvu. _NEWLINE_Po vrnitvi domov je nadaljeval pravne \xc5\xa1tudije na Univerzi v Ljubljani._NEWLINE_Najprej se je zaposlil kot uradnik, vodil pa je pevsko dru\xc5\xa1tvo Slavec. Od leta 1926 je bil zborovodja \xc5\xbeelezni\xc4\x8darskega dru\xc5\xa1tva Sloga._NEWLINE_V letih od 1924 do 1931 je bil korepetitor in pomo\xc5\xbeni dirigent v ljubljanski Operi._NEWLINE_Po drugi svetovni vojni je bil dirigent mariborske Opere, kjer je na\xc5\xa1tudiral vrsto opernih in baletnih del._NEWLINE_V Mariboru je pou\xc4\x8deval tudi na Srednji glasbeni \xc5\xa1oli.'